כשתחשכנה עיני
כְּשֶׁתֶּחְשַׁכְנָה עֵינַי, ; שַׁאֲבִי אֶת עֵינַי הַמֵּתוֹת ; אֶל עֵינַיִךְ הַפְּקוּחוֹת, ; וְקַבְּלִי אֶת מַרְאִי הַמּוּטָל לְחֵיקֵך, ; וַעֲשִׂי לִי מָקוֹם כִּי קַר, ; כִּי אָהַבְתִּי מֵאוֹד לִהְיוֹת בְּחֻמֵּךְ, ; וְעַכְשָׁו כְּבָר רָחוֹק מִמֵּךְ, ; וְעַכְשָׁו זֶה נִגְמַר, ; וְלֹא יִהְיֶה עוֹד, ; וְלֹא נִתְחַבֵּק עוֹד, כִּי תַּם, ; כִּי נִגְמַר, שַׁאֲבִי אֶת עֵינַי ; הַמֵּתוֹת אֶל עֵינַיִךְ, ; שָׁם אֶהְיֶה עוֹד מְעַט, ; אֵרָאֶה בְּעֵינַיִךְ הַחַיּוֹת, הָרוֹאוֹת, ; יֵרָאֶה הָעוֹלָם שֶׁאֵינֶנִּי רוֹאֶה, ; שֶׁהָיָה כֹּה אָהוּב, וְעַכְשָׁו ; הוּא אָבַד לִי, וְלֹא יִהְיֶה, ; רַק עֵינַי הַמֵּתוֹת בְּעֵינַיִךְ הָרוֹאוֹת, ; בְּעֵינַיִךְ הַחַיּוֹת עֵינַי הַמֵּתוֹת ; חַיּוֹת עוֹד מְעַט, כָּל עוֹד ; תִּחְיִי גַּם אַתְּ, כָּל עוֹד ; תִּזְכְּרִי, כָּל עוֹד.; 